钦定古今图书集成/明伦汇编/官常典/第163卷 > 许
## 钦定古今图书集成/明伦汇编/官常典/第163卷 > 许

武王封泰岳后文叔于许。

按：《史记夏本纪》：“帝禹封皋陶之后于英六，或在许。”

〈注〉索隐曰：“许在颍川。”正义曰：《括地志》云：“许故城在许州许昌县南三十里，本汉许县，故许国也。”

按《路史》，“炎帝戏，戏生器，器生钜及伯陵、祝庸。祝庸为
黄帝司徒，居于江。水生术嚣，兑首方颠，是袭土壤。生
条及句龙，句龙生垂及信，垂生噎鸣，是为伯夷。为虞
心吕，且功于水。封吕，生岁十二。泰岳袭吕，馀列申许武王得泰岳”后文叔绍之。许灵公徙叶，悼公迁城父，
曰焦夷。二十有四世郑灭之。

〈注〉昭九年书“许迁于夷”，《周纪》谓“武王封之焦”，非也。昭十八年“迁析”，定四年迁容城，定六年游吉灭许，以许男归，一作“斯蘧。”然哀元年许男与楚围蔡，盖国灭而君在，说者以为复立之也，非矣。

穆王　　年，许男朝王于洧上。

按《穆天子传》：“天子四日休于濩泽，于是射鸟猎兽。丁
丑，天子”〈阙〉雨乃至，祭父自圃郑来谒，留昆归玉百枚。
翟致赂良马百驷，归《毕》之宝，以诘其成。子。胡。
〈阙〉《东牡》见许男于洧上，祭父以天子命。辞曰：“去兹羔，
用玉帛。”见许男不敢辞，还取束帛加璧。〈阙〉毛公举币
玉。是日也，天子饮许男于洧上。天子曰：“朕非许邦，而
恤百姓。”〈阙〉“也咎氏宴饮毋有礼。”许男不敢辞，升坐于
出尊，乃用宴乐。天子赐许男骏马十六，许男降，再拜
稽首，乃升平坐。及暮，天子遣许男归。

柦王九年“秋七月壬午，齐侯、鲁侯、郑伯入许。”

按《春秋》隐公十一年。按《左传》，十一年夏，公会郑伯
于郲，谋伐许也。“郑伯将伐许，五月甲辰，授兵于太宫。
公孙阏与颍考叔争车，颍考叔挟辀以走，子都拔棘
以逐之，及大逵，弗及。子都怒。秋七月，公会齐侯、郑伯
伐许，庚辰，傅于许。颍考叔取郑伯之旗蝥弧以先登，
子都自下射之颠。瑕叔盈又以蝥弧登，周麾而呼曰：
‘君登矣’！”郑师毕登。壬午，遂入许。许庄公奔卫。齐侯以
许让公，公曰：“君谓许不共，故从君讨之。许既伏其罪
矣，虽君有命，寡人弗敢与闻。”乃与郑人。郑伯使许大
夫百里奉许叔以居许东偏，曰：“天祸许国，鬼神实不
逞于许君，而假手于我寡人。寡人惟是一二父兄，不
能共亿，其敢以许自为功乎？寡人有弟，不能和协，而
使餬其口于四方，其况能久有许乎？吾子其奉许叔
以抚柔此民也，吾将使获也佐吾子。若寡人得没于
地，天其以礼悔祸于许，无宁兹许公复奉其社稷，唯
我郑国之有请谒焉，如旧昏媾，其能降以相从也。无
滋他族，实偪处此，以与我郑国争此土也。吾子孙其
覆亡之不暇，而况能禋祀许乎？寡人之使吾子处此，
不唯许国之为，亦聊以固吾圉也。”乃使公孙获处许
西偏，曰：“凡而器用财贿，无寘于许。我死，乃亟去之。吾
先君新邑于此，王室而既卑矣，周之子孙日失其序。
夫许，太岳之裔也。天而既厌周德矣，吾其能与许争
乎？”

桓王二十三年夏六月，许叔入于许。

按《春秋》桓公十五年。按《左传》十五年，“夏六月，许叔
入于许。”

〈注〉许叔庄公弟也。隐十一年郑使许大夫奉许叔居许东偏郑庄公既卒乃入居位许人嘉之以字告也。

僖王四年“冬十二月，齐侯、宋公、陈侯、鲁侯、卫侯、郑伯、
许男、滑伯、滕子同盟于幽。”

按：《春秋》庄公十六年。

惠王十二年夏郑人侵许。

按：《春秋》庄公二十九年。

惠王二十一年“春正月，齐侯、宋公、陈侯、鲁侯、卫侯、郑
伯、许男、曹伯侵蔡，蔡溃，遂伐楚。夏，许男新城薨，子业
立。秋，葬许穆公。”

按《春秋》僖公四年。按《左传》，四年春，“齐侯以诸侯之
师侵蔡，蔡溃，遂伐楚。秋，许穆公卒于师。葬之以侯，礼
也。凡诸侯薨于朝会加一等；死王事，加二等。于是有
以衮敛。”

惠王二十二年“夏，齐侯、宋公、陈侯、鲁侯、卫侯、郑伯、许
男、曹伯会王世子于首止。秋八月，诸侯盟于首止。郑
伯逃归不盟。”

按《春秋》僖公五年。按《左传》，五年夏，“会于首止，会太
子郑，谋宁周也。”

惠王二十三年“夏，齐侯、宋公、陈侯、鲁侯、卫侯、曹伯伐
郑，围新城。”秋，楚人围许，诸侯遂救许。

按《春秋》僖公六年。按《左传》，六年，夏，诸侯伐郑，以其
逃首止之盟故也。围新密，郑所以不时城也。秋，楚子
围许以救郑。诸侯救许，乃还。冬，蔡穆侯将许僖公以
见楚子于武城。许男面缚衔璧，大夫衰绖，士舆榇。楚
子问诸逢伯，对曰：“昔武王克殷，微子启如是。武王亲
释其缚，受其璧而祓之，焚其榇，礼而命之，使复其所。
楚”子从之。

惠王二十五年“春正月，王人齐侯、宋公、鲁侯、卫侯、许
男、曹伯、陈世子款盟于洮。郑伯乞盟。”

按《春秋》僖公八年。按《左传》，七年冬闰月，惠王崩。襄
王恶太叔带之难，惧不立，不发丧而告难于齐。八年
春，盟于洮，谋王室也。郑伯乞盟，请服也。襄王定位而
后发丧。

襄王元年夏，“宰周公、齐侯、宋公、鲁侯、卫侯、郑伯、许男、
曹伯会于葵丘。秋九月戊辰，诸侯盟于葵丘。”

按《春秋》僖公九年。按《左传》，九年“夏，会于葵丘，寻盟且修好，礼也。秋，齐侯盟诸侯于葵丘。”

襄王二年夏齐侯许男伐北戎。

按：《春秋》僖公十年。

〈注〉北戎、山戎。

襄王五年“夏，齐侯、宋公、陈侯、鲁侯、卫侯、郑伯、许男、曹
伯会于咸。秋，齐仲孙湫致诸侯戍周。”

按《春秋》，僖公十三年，仲孙湫不书。按《左传》十三年
“夏，会于咸，淮夷病杞故，且谋王室也。秋，为戎难故，诸
侯戍周，齐，仲孙湫致之。”

襄王八年“冬十二月，齐侯、宋公、陈侯、鲁侯、卫侯、郑伯、
许男、邢侯、曹伯会于淮。”

按《春秋》僖公十六年。按《左传》十六年，冬十二月，会
于淮，谋鄫，且东略也。城鄫，役人病，有夜登丘而呼曰：
“齐有乱。”不果城而还。

襄王十三年“秋，宋公、楚子、陈侯、蔡侯、郑伯、许男、曹伯
会于盂，执宋公以伐宋。冬十二月癸丑，诸侯盟于薄，
释宋公。”

按《春秋》僖公二十一年。按《左传》二十一年“春，宋人
为鹿上之盟，以求诸侯于楚，楚人许之。秋，诸侯会宋
公于盂，楚执宋公以伐宋，冬，会于薄以释之。”

襄王十四年“夏宋公、卫侯、许男、滕子伐郑。”

按《春秋》僖公二十二年。按《左传》二十二年，“春三月
郑伯如楚。夏，宋公伐郑。”“秋八月楚人伐宋以救郑。”“冬
十一月己巳朔，宋公及楚人战于泓，宋师败绩。”
襄王十九年冬，“楚人、陈侯、蔡侯、郑伯、许男围宋。十二
月甲戌，鲁侯会诸侯盟于宋。”

按《春秋僖公二十七年》。按《左传》二十七年冬，“楚子
及诸侯围宋，宋公孙固如晋告急。”

襄王二十年：“夏五月癸丑，晋侯、齐侯、宋公、鲁侯、蔡侯
伯、卫子、莒子盟于践土。冬，晋侯、齐侯、宋公、鲁侯、蔡
侯、郑伯、陈子、莒子、邾子、秦人会于温，诸侯围许。”
按《春秋》僖公二十八年。按《左传》二十八年：“夏四月
戊辰，晋侯、宋公、齐国归父、崔夭、秦小子慭次于城濮。
楚师背酅而舍。子玉使斗勃请战。己巳晋师陈于莘
北，楚师败”绩。晋师三日馆糓及，癸酉而还。甲午，至于
衡雍。作王宫于践土。五月丁未，献楚俘于王。癸亥，王
子虎盟诸侯于王庭，《要言》曰：“皆奖王室，无相害也。有
渝此盟，明神殛之，俾队其师，无克祚国，及其元孙，无
有老幼。”冬，会于温，讨不服也。丁丑，诸侯围许。

〈注〉会温诸侯也。许比再会不至，故因会共伐之。

襄王二十五年“冬十二月晋人、陈人、郑人伐许。”
按《春秋》僖公三十三年。按《左传》三十三年冬十二
月，晋、陈、郑伐许，讨其贰于楚也。

襄王三十年“冬十月甲申，许男业卒，子锡我立。”
按《春秋》文公五年。

襄王三十一年春“葬许僖公。”

按：《春秋》文公六年。

襄王三十二年“秋八月，齐侯、宋公、卫侯、陈侯、郑伯、许
男、曹伯会晋赵盾盟于扈。”

按《春秋》文公七年。按《左传》，七年，“秋八月，齐侯、宋公、
卫侯、陈侯、郑伯、许男、曹伯会晋赵盾盟于扈。晋侯立
故也。”

顷王元年“春楚人伐郑鲁公子遂会晋人宋人卫人
许人救郑。”

按《春秋》文公九年。按《左传》，九年，“春三月，楚子伐郑，
郑及楚平。公子遂会晋赵盾、宋华耦、卫孔达、许大夫
救郑，不及楚师。”

顷王六年“夏六月，宋公、陈侯、鲁侯、卫侯、郑伯、许男、曹
伯、晋赵盾同盟于新城。”

按《春秋》文公十四年。按《左传》，“邾文公元妃齐姜，生
定公；二妃晋姬，生捷菑。”十三年文公卒，邾人立定公，
捷菑奔晋。十四年夏六月，“同盟于新城”，从于楚者服，
且谋邾也。

匡王元年，“晋侯、宋公、卫侯、蔡侯、郑伯、许男、曹伯盟于
扈。”

按《春秋》不书。按《左传》，文公十五年：“冬十一月，晋侯、
宋公、卫侯、蔡侯、郑伯、许男、曹伯盟于扈，寻新城之盟，
且谋伐齐也。”

定王十五年“春正月庚子，许男锡我卒。子甯立。”
按《春秋》宣公十七年。

定王十八年冬十一月丙申，“鲁侯及楚人、秦人、宋人、
陈人、卫人、郑人、齐人、曹人、邾人、薛人、鄫人盟于蜀。”
按《春秋成公二年》，按《左传》，二年冬十一月，“公及楚
公子婴齐、蔡侯、许男、秦右大夫说、宋华元、陈公孙宁、
卫孙良夫、郑公子去疾及齐国之大夫盟于蜀。”
定王十九年夏，“郑公子去疾帅师伐许。”“冬，郑伐许。”
按《春秋成公》三年。按《左传》，“许恃楚而不事郑。”三年
夏，郑子良伐许。

定王二十年冬，郑伯伐许。

按《春秋》成公四年。按《左传》，四年，冬十一月，郑公孙
申帅师疆许田。许人败诸展陂。郑伯伐许，取鉏任、泠敦之田。晋栾书将中军，荀首佐之，士燮佐上军，以救
许，伐郑，取氾祭。楚子反救郑。郑伯与许男讼焉，皇戌
摄郑伯之辞，子反不能决也。曰：“君若辱在寡君，寡君
与其二三臣共听两君之所欲成，其可知也。不然，侧
不”足以知二国之成。

定王二十一年“夏，许男愬郑伯于楚。”

按《春秋》不书。按《左传，成公五年》“夏，许灵公愬郑伯
于楚。六月，郑悼公如楚讼，不胜，楚人执皇戌及子国。”
简王三年春，“郑门于许，大获。”

按《春秋》不书。按《左传》，成公八年“春，侵晋蔡。郑伯将
会晋师，门于许东门，大获焉。”

简王四年“冬十一月，郑人围许。”

按《春秋》成公九年。按《左传》，九年秋，郑伯如晋，晋人
讨其贰于楚也，执诸铜鞮。冬，郑人围许，示晋不急君
也。是则公孙申谋之曰：“我出师以围许，为将改立君
者而纾晋使，晋必归君。”

简王九年“秋郑公子喜帅师伐许。”

按《春秋》成公十四年。按《左传》，十四年，“秋八月，郑子
罕伐许，败焉。戊戌，郑伯复伐许。庚子，入其郛。许人平
以叔申之封。”

〈注〉四年，郑公孙申疆许田，许人败之，不得定其封疆。今许以是所封田求和于郑。

简王十年“冬十一月，许迁于叶。”

按《春秋》成公十五年。按《左传》十五年“冬十月，许灵
公畏偪于郑，请迁于楚。辛丑，楚公子申迁许于叶。”
灵王二年冬，“晋荀罃帅师伐许。”

按《春秋》襄公三年。按《左传》，许灵公事楚，不会于鸡
泽。三年冬，“晋知武子帅师伐许。”

灵公十五年“夏五月郑伯、晋荀偃、鲁叔老、卫甯殖宋
人伐许。”

按《春秋》襄公十六年。按《左传》，十六年春，“许男请迁
于晋，诸侯遂迁许，许大夫不可。晋人归诸侯。郑子蟜
闻将伐许，遂相郑伯以从诸侯之师。穆叔从公。齐子
帅师，会晋荀偃。夏六月，次于棫林。庚寅伐许，次于函
氏。”晋荀偃、栾黡帅师伐楚，以报宋扬梁之役。楚公子
格帅师及晋师战于湛阪，楚师败绩。晋师遂侵方城
之外，复伐许而还。

灵王二十三年“冬楚子、蔡侯、陈侯、许男伐郑。”

按：《春秋》襄公二十四年。

灵王二十五年“秋八月，许男甯薨于楚，子买立。冬，葬
许灵公。”

按《春秋》襄公二十六年。按《左传》二十六年：秋，许灵
公如楚，请伐郑，曰：“师不兴，孤不归矣。”“八月，卒于楚。楚
子曰：‘不伐郑，何以求诸侯’？”“冬十月，楚子伐郑。郑人将
御之。子产曰：‘晋、楚将平，诸侯将和，楚王是故昧于一
来，不如使逞而归，乃易成也。夫小人之性，衅于勇，啬
于祸，以足其性而求名焉者，非国家之利也。若何从
之’？”子展说，不御寇。十二月乙酉，入南里，堕其城。涉于
乐氏门。于师之梁县门，发，获九人焉。涉于氾而归，而
后葬许灵公。

灵王二十六年“夏，晋赵武、楚屈建、鲁叔孙豹、蔡公孙
归生、卫石恶、陈孔奂、郑良霄、许人、曹人会于宋。秋七
月辛巳，诸侯之大夫盟于宋。”

按《春秋》襄公二十七年。按《左传》，宋向戌善于赵文
子，又善于令尹子木，欲弭诸侯之兵以为名。二十七
年春，如晋，告赵孟，赵孟许之；如楚，楚亦许之；如齐，齐
人许之；告于秦，秦亦许之。皆告于小国，为会于宋。秋
七月乙酉，宋公及诸侯之大夫盟于蒙门之外。
景王元年夏四月，许男如楚送葬。

按《春秋》不书。按《左传》，襄公二十九年：“夏四月，葬楚
康王。公及陈侯、郑伯、许男送葬，至于西门之外，诸侯
之大夫皆至于墓。”

《景王》二年“秋郑良霄出奔许自许入于郑。”

按：《春秋》襄公三十年。

景王四年“春正月，晋赵武、楚公子围，齐国弱。宋向戌、
鲁叔孙豹、卫齐恶、陈公子招、蔡公孙归生、郑罕虎、许
人、曹人会于虢。”

按《春秋昭公元年》。按《左传》元年，“春正月，会于虢，寻
宋之盟也。”

景王七年“夏，楚子、蔡侯、陈侯、郑伯、许男、徐子、滕子、顿
子、胡子、沈子、小邾子、宋世子佐、淮夷会于申。秋七月，
楚子、蔡侯、陈侯、许男、顿子、胡子、沈子、淮夷伐吴”，遂灭
赖。

按《春秋》昭公四年。按《左传》，四年，“夏六月丙午，楚子
合诸侯于申，秋七月，楚子以诸侯伐吴，八月遂以诸
侯灭赖。”

景王八年“冬，楚子、蔡侯、陈侯、许男、顿子、沈子、徐人、越
人伐吴。”

按《春秋昭公五年》。按《左传》，五年，“冬十月，楚子以诸
侯及东夷伐吴，以报棘栎麻之役。”

景王十二年春，许迁于夷按《春秋》昭公九年。按《左传》，二年“春二月庚申，楚公
子弃疾迁许于夷，实城父，取州来淮北之田以益之。
伍举授许男田，然丹迁城父人于陈，以夷濮西田益
之，迁方城外人于许。”

景王十三年“秋九月，许人如晋。”

按《春秋》不书。按《左传昭公十年》：“秋九月，许人如晋，
葬晋平公。”

景王十六年，楚子复许。

按《春秋》不书。按《左传》，“楚之灭蔡也，灵王迁许、胡、沈、
道、房、申于荆焉。”昭公十三年，平王即位，既封陈、蔡而
皆复之。

景王二十一年冬，许迁于白羽。

按《春秋》昭公十八年。按《左传》，十八年，夏五月，宋、卫、
陈、郑灾。陈不救火，许不吊灾。君子是以知陈、许之先
亡也。楚左尹王子胜言于楚子曰：“许于郑，仇敌也，而
居楚地，以不礼于郑。晋郑方睦，郑若伐许而晋助之，
楚丧地矣。君盍迁许？许不专于楚，郑方有令政，许曰
‘余旧国也’。郑曰‘余俘邑也。叶在楚国，方城外之蔽也。
土不可易，国不可小，许不可俘，仇不可启。君其图之’！”
楚子说。冬，楚子使王子胜迁许于析，实白羽。

景王二十二年“夏五月戊辰，许世子止弑其君买。冬，
葬许悼公。”

按《春秋》昭公十九年。按《左传》十九年“夏，许悼公疟。
五月戊辰，饮太子止之药，卒，太子奔晋。书曰：‘弑其君。
君子曰：‘尽心力以事君，舍药物可也’’。”

敬王元年“秋七月戊辰，吴败顿、胡、沈、蔡、陈、许之师于
鸡父。胡子髡、沈子逞灭，获陈夏啮。”

按《春秋》昭公二十三年。按《左传》二十三年：秋七月，
吴人伐州来，楚薳越帅师及诸侯之师奔命救州来，
吴人御诸。锺离。子瑕卒，楚师熸。吴公子光曰：“诸侯从
于楚者众，而皆小国也，畏楚而不获已，是以来。吾闻
之曰：‘作事威克其爱，虽小必济’。胡、沈之君幼而狂，陈
大夫啮壮而顽，顿与许、蔡疾楚政，楚令尹死，其师熸
帅贱多宠，政令不壹。七国同役而不同心，帅贱而不
能整，无大威命，楚可败也。若分师先以犯胡、沈与陈，
必先奔。三国败，诸侯之师，乃摇心矣。诸侯乖乱，楚必
大奔。请先者去备薄威，后者敦陈整旅。”吴子从之。戊
辰晦，战于鸡父。吴子以罪人三千先犯胡、沈与陈，三
国争之，吴为三军以系于后，中军从，王光帅右，掩馀
帅左。吴之罪人或奔或止。三国乱，吴师击之，三国败，
获胡、沈之君及陈大夫。舍胡、沈之囚，使奔许与蔡。顿
曰：“吾君死矣！”师噪而从之。三国奔，楚师大奔。

敬王十四年春三月，“刘子、晋侯、宋公、鲁侯、蔡侯、卫侯、
陈子、郑伯、许男、曹伯、莒子、邾子、顿子、胡子、滕子、薛伯、
杞伯、小邾子、齐国夏，会于召陵，侵楚。夏五月，盟于皋
鼬。”

按《春秋》定公四年。按《左传》，四年，“春三月，刘文公合
诸侯于召陵，谋伐楚也。”

敬王十六年春正月癸亥，郑游速帅师灭许，以许男
斯归。

按《春秋》定公六年。按《左传》，六年春，“郑灭许，因楚败
也。”

敬王二十六年春正月，楚子、陈侯、随侯、许男围蔡。
按《春秋》哀公元年。按《左传》元年春楚子围蔡，报柏
举也。里而栽，广丈，高倍夫屯，昼夜九日，如子西之素。
蔡人男女以辨，使疆于江、汝之间而还。蔡于是乎请
迁于吴。

敬王三十八年“夏，许男成薨。秋，葬许元公。”

按：《春秋》哀公十三年。